સુપ્રીમ કોર્ટે ગૌ રક્ષાના નામ પર થઇ રહેલી હિંસા સામે લાલ આંખ કરી છે. સુપ્રીમ કોર્ટે આ મામલે રાજ્ય સરકારોને બાનમાં લેતા સખત શબ્દોમાં કહ્યું છે કે રાજ્ય સરકાર આ મામલે ઠોસ પગલાં ઉઠાવે. કોર્ટે કહ્યું કે ગૌ રક્ષાના નામ પર થયેલી હિંસાને રોકવા દરેક રાજ્યના દરેક જિલ્લામાં એક વરિષ્ઠ પોલીસ અધિકારીને નિમવામાં આવે. સાથે જ હાઇવે પર થતી હિંસાને રોકવા માટે પણ કોર્ટે ત્યાં પેટ્રોલિંગ વધારવાનું કહ્યું છે. વધુમાં સાત દિવસની અંદર ટાસ્ક ફોર્સનું ગઠન કરવાનું પણ કોર્ટે જણાવ્યું છે. અને રાજ્યના મુખ્ય સચિવ અને ડીજીપીની આ મામલે આપસમાં બેઠક કરવાનું કહેવામાં આવ્યું છે.